РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 10

от заседание на Комисия ”Професионална квалификация и 
информационни технологии”,
проведено на 18.04.2019 г.

Днес, 18.04.2019 г. /четвъртък/ от 12:30 часа се проведе заседание на Kомисия “Професионална квалификация и информационни технологии”, в състав:
ПРЕДСЕДАТЕЛ:

ЧЛЕНОВЕ:	КАЛИНА ЧАПКЪНОВА

БОРЯНА ДИМИТРОВА-отсъства
ГЕРГАНА МУТАФОВА
ДАНИЕЛА МАРЧЕВА 
СВЕТЛАНА БОШНАКОВА
СЕВДАЛИН МАВРОВ	
            
На заседанието присъстваха експертните сътрудници на комисията: инж. Светослав Неделчев – директор на дирекция „ИТСС“, инж. Мирослава Чирпъкова - началник отдел „ИО“ и инж. Анелия Чомакова - главен експерт в дирекция „ИТСС“.
	 
	1.ОТНОСНО: Доклад за състоянието на Единна информационна система за противодействие на престъпността /ЕИСПП/.
			
Комисия “Професионална квалификация и
информационни технологии”
Р Е Ш И :

1.1. Приема за сведение доклада за състоянието на Единна информационна система за противодействие на престъпността /ЕИСПП/.
1.2. Да се изпрати доклада на административните ръководители на органите на съдебната власт, за сведение.
1.3 Комисия ”Професионална квалификация и информационни технологии” предлага на Пленума на Висшия съдебен съвет да приеме следното решение:

ПРОЕКТ

ПЛЕНУМЪТ НА ВИСШИЯ СЪДЕБЕН СЪВЕТ
РЕШИ:

Приема за сведение доклад за състоянието на Единна информационна система за противодействие на престъпността /ЕИСПП/

Предложението да се внесе за разглеждане в заседание на Пленума на ВСС. 

	2.ОТНОСНО: Писмо от отдел „ЕИСПП“ в АГП с приложени актуализиран Ред за достъп до ресурсите на ЕИСПП и актуализирани указания и приложения към Реда за достъп.

Комисия “Професионална квалификация и
информационни технологии”
Р Е Ш И :

2.1. Приема за сведение писмото от отдел „ЕИСПП“ в АГП с приложени актуализиран Ред за достъп до ресурсите на ЕИСПП и актуализирани указания и приложения към Реда за достъп.
2.2.  Да се изпрати писмото ведно с приложенията на административните ръководители на съдилищата, за сведение и изпълнение.

3.ОТНОСНО: Писмо от отдел „ЕИСПП“ в АГП с приложени пълен и кратък протокол от заседанието на Междуведомствения съвет за методическо ръководство на ЕИСПП.

Комисия “Професионална квалификация и
информационни технологии”
Р Е Ш И :

3.1. Приема за сведение писмото от отдел „ЕИСПП“ в АГП с приложени пълен и кратък протокол от заседанието на Междуведомствения съвет за методическо ръководство на ЕИСПП. 

	4.ОТНОСНО: Писмо от адв. Грациела Георгиева с въпрос относно публикуване на съдебни актове.

Комисия “Професионална квалификация и
информационни технологии”
Р Е Ш И :

	4.1. Изпраща писмото на административните ръководители на Апелативен съд – Варна и Окръжен съд – Шумен, по компетентност за извършване на проверка и отговор до адв. Грациела Георгиева.
	4.2 За действията по т. 4.1 административните ръководители на Апелативен съд – Варна и Окръжен съд – Шумен да уведомят Комисията.
4.3. Да се уведоми адв. Грациела Георгиева за решението на Комисията.

5.ОТНОСНО: Писмо от административния ръководител на Апелативен съд гр. Бургас във връзка с изпълнение на решения на КПКИТ по протоколи  № 7/21.03.2019 г., т.6 и № 8/01.04.2019 г., т.6.  

Комисия “Професионална квалификация и
информационни технологии”
Р Е Ш И :

5.1. Да се поканят на работна среща административните ръководители на Апелативен съд – Бургас и Апелативен съд – София, председателят на Висшия адвокатски съвет и председателят на Националното бюро за правна помощ (НБПП) относно електронен обмен на данни между системите на съдебната власт и разработената система на НБПП.
5.2. Да се изпрати писмо до Главния прокурор с молба за определяне на представители от АГП, за участие в работната среща по т.5.1.
5.3. За датата на работната среща участниците ще бъдат уведомени допълнително.

	6.ОТНОСНО: Извлечение по пр. 14/10.04.2019 г., т. 19 от Комисия „Бюджет и финанси“ към Пленума на ВСС във връзка със становище от началник на отдел ИСКСС при Върховния касационен съд относно пределни цени на компютърна техника, определени с решение на КПКИТС.

Комисия “Професионална квалификация и
информационни технологии”
Р Е Ш И :

6.1. Отлага разглеждането на точката за следващо заседание на Комисията, на което да се покани директора на дирекция „Бюджет и финанси“ за участие.

7.ОТНОСНО: Извлечение по пр. 14/10.04.2019 г., т. 19 от Комисия „Бюджет и финанси“ към Пленума на ВСС във връзка с искане от административния ръководител на Окръжен съд – Бургас за осигуряване на средства за закупуване на преносим компютър с минимални изисквания с ниво на класификация „секретно“.

Комисия “Професионална квалификация и
информационни технологии”
Р Е Ш И :

7.1. Приема за сведение извлечението по пр. 14/10.04.2019 г., т. 19 от Комисия „Бюджет и финанси“ към Пленума на ВСС.

	8.ОТНОСНО: Писмо от административния ръководител на Районен съд – Нови Пазар относно ползването на предоставената от ВСС техника за провеждане на видеоконферентна връзка.

Комисия “Професионална квалификация и
информационни технологии”
Р Е Ш И :

8.1. Изразява съгласие за удължаване на срока на  ползване на техниката, собственост на ВСС, за провеждане на видеоконферентна връзка в Районен съд гр. Нови Пазар до приключване на съдебното заседание насрочено за 09.05.2019 г. 
8.2. Административният ръководител на Районен съд - Нови Пазар да предприеме действия по незабавно връщане на техниката във ВСС, след приключване на съдебното заседание на 09.05.2019г. 
8.3. Указва на административния ръководител на Районен съд - Нови Пазар при следваща необходимост от използване на  техника за провеждане на видеоконферентна връзка да отправи искане за предоставянето ѝ до административния ръководител на Апелативен съд – Варна, съгласно решение на КПКИТ по протокол №1/24.01.2019г. т.5.4. и т.5.5.
8.4. Изпраща решението на Комисията на административните ръководители на Апелативен съд – Варна и Районен съд - Нови Пазар, за сведение и изпълнение.

9.ОТНОСНО: Искане от административния ръководител на Районен съд – Разлог за осигуряване на средства за закупуване на 2 броя скенери.  

Комисия “Професионална квалификация и
информационни технологии”
Р Е Ш И :

9.1. Искането от административния ръководител на Районен съд – Разлог за осигуряване на средства за закупуване на 2 броя скенери на обща стойност  3 180,00 лв. с ДДС е целесъобразно.
	9.2. Изпраща решението по т. 9.1 ведно с мотивиран доклад на Комисия „Бюджет и финанси" към Пленума на ВСС, по компетентност.

10.ОТНОСНО: Искане от административния ръководител на Районен съд – Казанлък за осигуряване на средства за закупуване на програмен модул Електронни справки чрез RegIX към JES.

Комисия “Професионална квалификация и
информационни технологии”
Р Е Ш И :

10.1. Отлага разглеждане на искането от административния ръководител на Районен съд – Казанлък до получаване и обобщаване на информацията, изискана по протокол № 8/01.04.2019 г., т.11.1 от заседание на комисията.
10.2. Да се уведоми административният ръководител на Районен съд – Казанлък за решението на комисията.

11.ОТНОСНО: Искане от административния ръководител на Районен съд – Радомир за осигуряване на средства за закупуване на 1 брой сървър с OC Microsoft Winfows Server 2016 и 1 брой UPS за сървър.  

Комисия “Професионална квалификация и
информационни технологии”
Р Е Ш И :

11.1. Искането от административния ръководител на Районен съд – Радомир за осигуряване на средства за закупуване на 1 брой сървър на стойност 7 740,00 лв. с ДДС, OC Microsoft Windows Server 2016 на стойност  1 536,00 лв. с ДДС и 1 брой UPS за сървър на стойност  997,00 лв. с ДДС е целесъобразно.
	11.2. Изпраща решението по т. 11.1 ведно с мотивиран доклад на Комисия „Бюджет и финанси" към Пленума на ВСС, по компетентност.

12.ОТНОСНО: Искане от административния ръководител на Районен съд – Девня за осигуряване на средства за закупуване на 2 броя звукозаписни системи за зали.  

Комисия “Професионална квалификация и
информационни технологии”
Р Е Ш И :

12.1. Искането от административния ръководител на Районен съд – Девня за осигуряване на средства за закупуване на 2 броя звукозаписни системи на обща стойност 1 875,87 лв. с ДДС е целесъобразно.
	12.2. Изпраща решението по т. 12.1 ведно с мотивиран доклад на Комисия „Бюджет и финанси" към Пленума на ВСС, по компетентност.

13.ОТНОСНО: Искане от административния ръководител на Районен съд – Горна Оряховица за осигуряване на средства за закупуване на 7 броя принтери, 1 брой МФУ, 1 брой компютърна конфигурация и модул „Мобилен призовкар“ към САС „Съдебно деловодство“.  

Комисия “Професионална квалификация и
информационни технологии”
Р Е Ш И :

13.1. Искането от административния ръководител на Районен съд – Горна Оряховица за осигуряване на средства за закупуване на 7 броя принтери на обща стойност 1 240,68 лв. с ДДС, 1 брой МФУ на стойност 323,96 лв. с ДДС и 1 брой компютърна конфигурация на стойност 946,98 лв. с ДДС е целесъобразно.
13.2. Не възразява да бъде въведен модул „Мобилен призовкар" към САС „Съдебно деловодство“.
	13.3. Изпраща решението по т. 13.1 и 13.2 ведно с мотивиран доклад на Комисия „Бюджет и финанси" към Пленума на ВСС, по компетентност.

	Допълнителна точка:

14.ОТНОСНО: Покана за участие и дневен ред за Конференция за електронно правосъдие „Електронно правосъдие - предизвикателства и възможности в дигиталната ера“, която ще се проведе на 20 и 21 май 2019 г. в гр. Букурещ, Румъния.
Комисия “Професионална квалификация и
информационни технологии”
Р Е Ш И :

14.1. Отменя решение по протокол № 8/01.04.2019 г., т. 7 на КПКИТ.
14.2. Определя Георги Бошнаков – главен експерт в дирекция „ИТСС“ за участие в Конференция за електронно правосъдие „Електронно правосъдие - предизвикателства и възможности в дигиталната ера“ в гр. Букурещ, Румъния.
	14.3. Изпраща решението по т. 14 на дирекция „Международна дейност и протокол“, по компетентност.

ПРЕДСЕДАТЕЛ НА КОМИСИЯ 
„ПРОФЕСИОНАЛНА КВАЛИФИКАЦИЯ 
И ИНФОРМАЦИОННИ ТЕХНОЛОГИИ“
КЪМ ПЛЕНУМА НА ВСС:     /п/

КАЛИНА ЧАПКЪНОВА